Case ID: 1000627
Sentence 19: Həmin Məcəllənin 472.2-ci maddəsinə əsasən əgər zaminlik müqaviləsində ayrı qayda nəzərdə tutulmayıbsa, faizlərin, borc tutulması üzrə məhkəmə xərclərinin və borclunun öhdəliyi icra etməməsi və ya lazımınca icra etməməsi nəticəsində kreditora dəyən digər zərərin əvəzinin ödənilməsi də daxil olmaqla, zamin kreditor qarşısında borclu ilə eyni həcmdə məsuliyyət daşıyır.” Məhkəmə kollegiyası kassasiya şikayətinin dəlillərini və mülki işin materiallarını araşdırıb aşağıdakıları qeyd etməyi zəruri hesab edir: Cavabdeh1 apelyasiya şikayətində Sumqayıt şəhər məhkəməsinin 08 noyabr 2017-ci il tarixli qətnaməsinin ləğv edilib, iddiaçının iddia tələbinin rədd edilməsinə dair yeni qətnamə qət edilməsini xahiş etsə də, şikayətdə həmçinin ödəniləcək məbləği hissə-hissə ödənilməsinə və borcun üzərinə gələn əlavə faizlərin silinməsini də qeyd etmişdir.